घर के बुजुर्गों से कहते सुना होगा कि उस जगह महाभारत के साक्ष्य मिले हैं। इस तरह की कई बातें सुनी है जिनसे महाभारत के बारे में जानने का मौका मिलता है। महाभारत काल के कई मंदिर और जगह अभी है जिन्हें आज ऐतिहासिक जगह के रूप में जाना जाता है। एक मंदिर है देवभूमि यानी उत्तराखंड में बना महाभारत के खलनायक दुर्योधन का मंदिर।उत्तराखंड के उत्तरकाशी में है मंदिर- उत्तराखंड के उत्तरकाशी जिले में दुर्योधन के अलावा कर्ण का भी मंदिर है। नेतवार से 12 किलोमीटर दूर ‘हर की दून’ सड़क पर स्थित ‘सौर’ गांव में दुर्योधन का यह मंदिर है। आप महाभारत के दुर्योधन के प्रति घृणा भाव रखते हैं, तो इस मंदिर में सोच-समझकर कदम रखें, क्योंकि आपको पूरा मंदिर दुर्योधन की आरती और पूजा हवन से गूंजता दिखेगा, वहां पर किसी भी बिजली से चलने वाले उपकरण कैमरा, मोबाइल, वीडियो रिकॉर्डर को अंदर ले जाने की इजाजत नहीं है। इसके अलावा मंदिर में जो प्रसाद दिया जाता है उसे बाहर ले जाने की अनुमति नहीं है उसे मंदिर में ही ग्रहण करना होगा।